მეგან რაპინოუ

მეგან ანა რაპინოუ (, დ. 7 ივლისი, 1985) — ამერიკელი პროფესიონალი ფეხბურთელი, რომელიც თამაშობს რეინში, ამერიკის შეერთებული შტატების ქალთა ეროვნულ ლიგაში, უმაღლეს დივიზიონში. ის ასევე არის ამერიკის შეერთებული შტატების ეროვნული ნაკრების წევრი. რაპინოუ 2019 წელს ფიფას საუკეთესო ქალ მოთამაშედ დასახელდა. მან მოიგო ოქროს მედალი 2012 წლის ზაფხულის ოლიმპიურ თამაშებზე, ფიფას 2015 წლის მსოფლიო ჩემპიონატსა და ფიფას 2011 წლის მსოფლიო ჩემპიონატზე. 2011 წლის მსოლფიო ჩემპიონატზე მან ამერიკის გუნდთან ერთად მეორე ადგილი დაიკავა. ის იყო მერიკის შეერთებული შტატების ქალთა ეროვნული გუნდის თანაკაპიტანი კარლი ლოიდსა და ალექს მორგანთან ერთად 2018 - 2020 წლებში. წარსულში ის თამაშობდა ჩიკაგო რედ სტარსში, ფილადელფია ინდეფენდენსში და მეჯიქჯეკში, ამერიკის ქალთა ფეხბუთის უმაღლეს დივიზიონში. ის ასევე თამშობდა ლიონის ოლიმპიკში, საფრანგეთის უმაღლეს დივიზიონში.

ადრეული წლები
რაპინოუ დაიბადა რედინგში, კალიფორნიაში 1985 წლის 7 ივლისს დენიზ და ჯიმ რაპინოუების ოჯახში. მას ხუთი დედმამიშვილი ჰყავს, რომელთა შორისაა მისი ტყუპისცალი, რეიჩელ რაპინოუ, რომელიც წარსულში ფეხბურთს თამაშობდა. დენისს, მეგანის დედას ჰყავს ვაჟი და ქალიშვილი, მაიკლი და ჯენი, წინა ქორწინებიდან; ჯიმი, ბაბუის, ჯეკის მსგავსად ჯარში მსახურობდა. მეგანს აქვს იტალიური და ირლანდიული ფესვები. მან მაგალითი უფროსი ძმისგან, ბრაიანისგან აიღო და ფეხბურთის თამაში სამი წლის ასაკიდან დაიწყო. მაგრამ ბრაიანმა ნარკოტიკების გამოყენება მაშინ დაიწყო, როდესაც გოგონები მეორე კლასში იყვნენ. როგორც რეიჩელის, ასევე მეგანისთვის, ფეხბურთი იყო ნარკოტიკებისგან თავის დაღწევის საშუალება, რადგან კალიფორნიის ნაკლებად დასახლებულ ადგილებში ეს პრობლემა კვლავ ძალიან მწვავეა. მან მიიღო ჰარი გლიკმანის წლის პროფესიონალი სპორტსმენის ჯილდო ორეგონის მე-60 ყოველწლიურ სპორტულ დაჯილდოებაზე, რომელიც ჩატარდა 2012 წლის 12 თებერვალს. 2012 წლის 25 ოქტომბერს რაპინოუ მოხვდა ათ ფეხბუთელ ქალს შორის, რომელიც ფიფა-ს საუკეთესო ფეხბურთელი ქალის ნომინაციაზე იყო წარდგენილი. იმავე წელს იგი დასახელდა –ის 2012 წლის ყველაზე ინსპირაციული შემსრულებლების ფინალისტებს შორის. 2012 წლის 10 ნოემბერს ლოს ანჯელესის ლგბტ ცენტრის მიერ რაპინოუს მიენიჭა დირექტორთა საბჭოს ჯილდო, ლგბტ ადამიანების მიერ სპორტში მიღწეული წარმატებებისთვის.

2013 წლის მარტში, რაპინოუ დასახელდა ტურნირის მოთამაშედ 2013 წლის ალგარვეს თასზე, რომელშიც ამერიკის შეერთებულმა შტატებმა გაიმარჯვა. მან ორ თამაშში ერთი გოლი და ერთი საგოლე გადაცემა მიითვალა. 2014 წლის დეკემბერში, მეგანი შეიყვანეს შასტას ოლქის დიდების დარბაზში ამავე ოლქის სხვა სპორტსმენებთან ერთად, როგორებიცაა რაიან ო'კალაგანი და რიკი რეი. 2015 წელს იგი შეიყვანეს ლგბტ სპორტსმენების დიდების დარბაზში. 2019 წელს რაპინოუმ მოიგო ოქროს ბუცი (ის მეორე ამერიკელია მიშელ აკერსის შემდეგ) და ოქროს ბურთი ქალთა მსოფლიო თასზე საფრანგეთში. ამავე წელს ის დასახელდა ფიფა-ს საუკეთესო ფეხბურთელ ქალად.

პირადი ცხოვრება
კოლეჯის პირველი კურსიდან რაპინოუ საკუთარ თავს ლესბოსელად თვლის. თითქმის ხუთწლიანი თანაცხოვრების შემდეგ რაპიბოუ და უოლში 2013 წელს დაშორდნენ. მოგვიანებით ცნობილი გახდა, რომ მეგანი ურთიერთობაში იყო ამერიკელ მომღერალ სერა კაჰოუნთან. 2015 წლის აგვისტოში წყვილმა ნიშნობის შესახებ განაცხადა. 2017 წლის იანვარში რაპინომ თქვა, რომ მათი ქორწილის გეგმები გაუქმდა. მოგვიანებით ცნობილი გახდა, რომ 2016 წლის ბოლოდან მეგანი კალათბურთელ სუზან ბირდს ხვდებოდა. წყვილმა ნიშნობის შესახებ 2020 წლის 30 ოქტომბერს განაცხადა.